لما كنت في المدرسة الابتدائية، دخلت في خناقة كبيرة مع واد في فصلي. نسيت الخناقة كانت على ايه، بس مش هنسى أبداً الدرس اللي اتعلمته في اليوم ده.
كنت فاكر اني صح وهو غلط - وهو كان فاكر اني غلط وهو صح. المدرسة قررت تعلمنا درس مهم جداً.
في نص مكتبها كان في كورة كبيرة ومدورة. كنت شايف بوضوح انها سودة. سألت الواد عن لون الكورة. قال "بيضة".
جابتنا قدام الفصل وطلبت منه يقف على جنب من مكتبها وانا على الجنب التاني.
مكنتش مصدق انه قال ان الكورة بيضة، مع انها واضحة انها سودة! بدأت خناقة تانية بينا، المرة دي على لون الكورة.
المدرسة قالتلنا نغير أماكننا وبعدين سألتني عن لون الكورة. قلت: "بيضة".
كانت كورة ليها وشين بلونين مختلفين، ومن ناحيته كانت بيضة. بس من ناحيتي كانت سودة.
ساعات لازم نبص على المشاكل من وجهة نظر الشخص التاني عشان نفهم بجد وجهة نظره.
ايه الدرس اللي ممكن نتعلمه من القصة دي؟
حط نفسك مكان غيرك. مش كل حاجة بنشوفها تبقى صح. محدش ممكن يبقى صح على طول. كل واحد له رأي مختلف.